Pisaravarotoimet

Tämä toimintaohje koskee kolmea eri tilannetta: potilaan tulo osastolle/pisaravarotoimien aloitus (tarkistuslista), päivittäinen käytännön toteutus (huonekortti) ja pisaravarotoimien lopetus/siirto jatkohoitoon (tarkistuslista).

Pisaratartunnassa yskiessä, aivastaessa, niistäessä, puhuessa tai toimenpiteissä suuret pisarat joutuvat kohteen limakalvolle tai hengitysteihin. Pisaratartunnassa tartunnan lähde ja kohde ovat lähellä toisiaan, sillä isot pisarat putoavat melko pian alas, eivätkä lennä 1-2 metriä kauemmas.

Potilasta hoidetaan pisaravarotoimin, kun hänellä epäillään, tai on todettu, jokin pisaroiden välityksellä leviävä tauti, kuten meningokokin aiheuttama infektio, hinkuyskä tai jokin muu pisaravarotoimia edellyttävä tarttuva infektiosairaus ([Infektiosairauksissa tarvittavat varotoimet sairaalahoidossa](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7bDCD885F1-B1A8-4BD6-9276-03AD44DF9B3C%7d&file=Infektiosairauksissa%20tarvittavat%20varotoimet%20sairaalahoidossa.docx&action=default&DefaultItemOpen=1)). Pisaravarotoimien kesto vaihtelee infektiosairauden mukaan.

**Influenssaa, Covid -19 ja RSV:tä sairastaville on oma erillinen toimintaohje** ([Influenssa-, Covid 19- ja RSV-potilaan varotoimet akuuttivuodeosastolla (epäily/todettu)](https://intra.oysnet.ppshp.fi/dokumentit/_layouts/15/WopiFrame.aspx?sourcedoc=%7b94E96888-950D-40DD-9C73-F6C13CB1B413%7d&file=Influenssa-,%20Covid%2019-%20ja%20RSV-potilaan%20pisara-%20ja%20kosketusvarotoimet.docx&action=default&DefaultItemOpen=1))**.**

Olennainen ero tavanomaisiin varotoimiin on se, että potilas sijoitetaan yhden hengen huoneeseen ja hoitohenkilökunta käyttää lähihoidossa kirurgista suu-nenäsuojusta, kun etäisyys potilaaseen alle 2 m.

[(Kirurgisen suu-nenäsuojuksen pukeminen ja riisuminen)](https://www.ppshp.fi/dokumentit/_layouts/15/WopiFrame.aspx?sourcedoc=%7B95391C64-8063-41EB-87B0-58B16B7151C9%7D&file=Kirurgisen%20suu-nen%C3%A4suojuksen%20pukeminen%20ja%20riisuminen.docx&action=default&DefaultItemOpen=1)

**Potilaan tulo osastolle/pisaravarotoimien aloitus** (tarkistuslista)**:**

|  |  |
| --- | --- |
| **Huonesijoitus** | Yhden hengen huone,jossa oma WC ja suihku, tai yhteisten pesutilojen käyttö viimeisenä. Jos huoneessa ei ole WC:tä, varaa potilaalle oma WC. |
| **Huoneen varustelu** | Varaa tarvittavat suojaimet: kirurginen suu-nenäsuojus. |
| Varaa huoneeseen potilaskohtaiset hoito-, tutkimus- ja apuvälineet (ensisijaisesti kertakäyttöiset). |
| Laita huoneen oveen merkintä: *”Vierailijat ottakaa yhteyttä hoitohenkilökuntaan ennen huoneeseen menoa”.* |
| *Laita ”Pisaravarotoimipotilaan hoidon päivittäinen käytännön toteutus ”* –huonekortti helposti henkilökunnan saataville (esim. potilashuoneen ulkopuolella välinekärryyn tai potilashuoneen välitilaan/kaappiin). |
| Varaa huonekohtaiset siivousvälineet, pyykki- ja jäteastiat. |
| Varaa eritetahradesinfektioaine kloori 1000 ppm. |
| **Tiedottaminen** | Laita merkintä varotoimista hoitosuunnitelmaan.  Tiedota pisaravarotoimista potilaan hoitoon osallistuvia. |
| **Laboratorionäytteet** | Valitse WebLabin eristysvalikosta ”pisaraeristys” |
| **Potilaan ohjaus** | Kerro varotoimiin liittyvistä järjestelyistä, tarkoituksesta ja kestosta sekä ohjaa oikea yskimishygienia ja käsien desinfektio.  Ohjaa kirurgisen suu-nenäsuojuksen käyttö, mikäli potilas käyttää huoneen ulkopuolista WC:tä/suihkua.  **Potilas ei saa liikkua yleisissä tiloissa epidemian leviämisen ehkäisemiseksi.** |

**Pisaravarotoimipotilaan hoidon päivittäinen käytännön toteutus** (huonekortti)**:**

|  |  |
| --- | --- |
| **Käsihuuhteen käyttö** | Huoneeseen mennessä ja sieltä poistuessa.  Ennen suojakäsineiden ja muiden suojainten pukemista ja niiden riisumisen jälkeen.  **Desinfioi kädet ja vaihda suojakäsineet**: ennen aseptisia toimenpiteitä, hoitotoimenpiteiden välissä, eritteiden käsittelyn jälkeen.  Ota huoneen kaapeista tarvittavat hoitovälineet desinfioiduin käsin. |
| **Suojaimet**  (kertakäyttöiset) | **Kirurginen suu-nenäsuojus** ja suojalasit tai vaihtoehtoisesti visiirimaski**, kun etäisyys potilaaseen alle 2 m**.  Muita suojaimia ei rutiinisti tarvita. |
| **Suojainten riisuminen** | Riisu kirurginen suu-nenäsuojus ja suojalasit tai vaihtoehtoisesti visiirimaski potilashuoneessa suoraan roskiin. |
| **Potilaan kuljettaminen** | Potilaalle kuljetuksen ajaksi kirurginen suu-nenäsuojus, jos hän pystyy sitä käyttämään.  Kuljettajalle kirurginen suu-nenäsuojus ja suojalasit tai vaihtoehtoisesti visiirimaski.  Käytä käsihuuhdetta ennen kuljetusta ja sen jälkeen. |
| **Potilaan liikkuminen huoneen ulkopuolella** | **Potilas ei saa liikkua yleisissä tiloissa.** |
| **Ruokailu** | Omassa huoneessa. Tavalliset ruokailuvälineet, ruokatarjottimen palautus ja pesu normaalisti muiden astioiden kanssa. |
| **Lelut, kirjat yms.** | Potilaskohtaisessa käytössä hoitojakson ajan ja niiden on oltava desinfioitavissa. Ensisijaisesti tuodaan lapselle omia leluja ja pelejä kotoa. Osaston kirjoja voi viedä potilashuoneeseen. |
| **Päivittäinen siivous** | Käytä samaa suojavaatetusta kuin osaston henkilökunta.  Päivittäinen siivous yleispuhdistusaineella.  Eritetahradesinfektio kloori 1000 ppm. |
| **Likapyykki** | Laita likapyykki huoneessa suoraan pyykkisäkkiin. Ei merkitä. |
| **Vierailijat** | Ohjaa vierailijoille käsien desinfektio ja kirurgisen suu-nenäsuojuksen pukeminen ja riisuminen. |
| **Tutkimukset ja toimenpiteet** | Ensisijaisesti potilashuoneessa. Osaston ulkopuolisessa tutkimuksessa vie potilas suoraan tutkimus-/hoitotilaan, jossa henkilökunta käyttää kirurgista suu-nenäsuojusta (tai aerosolia tuottavissa toimenpiteissa FFP3-luokan hengityksensuojainta). Potilaalla kirurginen suu-nenäsuojus. Tutkimuksen jälkeen vie potilas välittömästi takaisin omaan huoneeseen. |

**Pisaravarotoimien lopetus/siirto jatkohoitoon** (tarkistuslista)**:**

|  |  |
| --- | --- |
| **Hoito-, tutkimus- ja apuvälineet ja niiden huolto** | Huolla välineet normaalin käytännön mukaisesti. |
| **Siivous** | Loppusiivous yleispuhdistusaineella.  Vaihda huoneen väliverhot/väliverhon alaosa ja mahdolliset ikkunan sivuverhot.  Loppusiivouksen jälkeen huoneeseen saa ottaa heti uuden potilaan. |
| **Vuodevaatteet** | Laita peitto, tyynyt ja lakanat suoraan pyykkisäkkiin huoneessa. |
| **Laboratorionäytteet** | Poista merkintä Weblabista (Oys) pisaravarotoimien päätyttyä. |
| **Tiedottaminen** | Tiedoteta jatkohoitopaikkaa, mikäli pisaravarotoimet jatkuvat. |
| **Vainajan laitto** | Käytä samoja suojaimia kuin potilasta hoidettaessa. |